Ons aardse koningskap is TYDELIK (Deel 6) | 4windkoinonia
← Ons aardse koningskap is TYDELIK (Deel 5)
Ons aardse koningskap is TYDELIK (Deel 7) →
Ons aardse koningskap is TYDELIK (Deel 6)
Posted on Mei 8, 2017	by 4windkoinonia
Koning Saul se lewe as koning oor fisiese Israel dien as 'n goeie voorbeeld van ons "eerste Adam", ons vlees, met al sy natuurlike drange wat ons lewens hier op aarde regeer – alles onder totale beheer van God. Hierdie "eerste Adam" se heerskappy is egter tydelik van aard. Ons sien en besef dit eers wanneer God aan ons die openbaring van die "laaste Adam", Jesus Christus, bring:
God het vooruitbepaal dat Israel 'n koning sou wou hê as hulle in die beloofde land sou kom. Koning Saul se roeping as koning was dus deur God bepaal en beheer…
Deu 17:14-15 As jy kom in die land wat die HERE jou God jou sal gee, en dit in besit neem en daarin woon en dan sê: Ek wil 'n koning oor my aanstel soos al die nasies wat rondom my is, 15 dan moet jy sekerlik 'n koning oor jou aanstel wat die HERE jou God sal verkies; uit die midde van jou broers moet jy 'n koning oor jou aanstel; jy mag geen uitlander, wat jou broer nie is nie, oor jou aanstel nie.
Die mense se begeerte om 'n koning te hê was God se idee lank voor die volk so 'n begeerte gehad het. God word nie deur mense gelei nie, en God is ook nie verras met wat mense dink en doen nie. Hy bepaal alles…van die indiwiduele vlak af tot op gemeenskaplike vlak – alles is aan God bekend:
God is nie alleenlik die Skepper van alle goeie dinge nie, maar Hy is inderdaad ook die Skepper van dit wat boos en onheilig is. Lees, Hy sê self so….
Alles as "baie goed" geskep deur God vir die doel waarvoor Hy dit wou gebruik:
Net God kan ALLES skep en ALLES beheer. NIKS is buite Sy totale beheer nie. Daar is voorwaar geen ander skepper nie. Ons leer om ALLES uit God se hand te ontvang – die goed en die kwaad; dit wat heilig is en dit wat onheilig is. Hierdie is 'n bitter pil vir die natuurlike mens om te sluk:
Hierdie dinge is eerste vir ons verberg, net soos die salwing van koning Saul eers in die privaat gedoen was – net Samuel en Saul was teenwoordig:
Ons is aanvanklik totaal onbewus van die geestelike toestand van die aardse Adam by sy skepping, en ons weet ook niks van God se doel met die eerste Adam nie. In ons onkunde strompel ons maar voort en volg ander mense. Die meeste mense gaan hul hele lewe deur sonder om 'n idee te hê wat hulle nou eintlik op die aarde kom maak het. Mense leef onvervulde lewens en alles wat mense na soek en najaag bring geen blywende vrede en rus nie. Hoeveel keer hoor mens van die vrae wat mense op hul sterfbed mee worstel. Ons aardse wysheid en skatte is dan ook van geen hulp nie. Die ryk en wyse koning Salomo het alles gehad wat sy aardse oë kon begeer, maar hy het op die einde van sy lewe ook maar geëindig met geestelike verval en al die tergende vrae.
Pred 2:10-11 En alles wat my oë begeer het, het ek hulle nie ontsê nie; my hart het ek van geen enkele vreugde teruggehou nie, want my hart het hom verheug vanweë al my moeitevolle arbeid, en dit was my deel van al my moeitevolle arbeid. 11 Toe het ek gekyk na al my werke wat my hande tot stand gebring het, en al die moeitevolle arbeid wat ek verrig het—en kyk, dit was alles tevergeefs en 'n gejaag na wind, en daar was geen voordeel onder die son nie.
Pred 2:15 Daarom het ek in my hart gesê: Dieselfde wat die dwaas tref, sal my ook tref; waarvoor was ek dan so buitengewoon wys? En ek het in my hart gespreek dat dit ook tevergeefs is.
Die volk van Israel was ook totaal onbewus dat God hul harte regeer het. Hy het die koning gekies om aan hulle, en aan ons, 'n paar lesse te leer oor die toestand van ons aardse koning. Die hart van ons aardse koning is verdorwe en bedrieglik – en ons leer dit ken deur harde lesse:
Ons eie harte is verberg vir ons en ons kan nie sien in watter geestelike toestand God dit geskep het, en hoe Hy dit regeer vir Sy doel nie. Ons natuurlike denke ken NIKS van God se geestelike werke nie:
Ons word deur ons aardse trots en welluste in donkerte gehou, terwyl ons oortuig is dat ons die lig kan sien:
Na die privaat gesprek tussen Samuel en Saul, en Saul se privaat salwing as koning, het Saul self niemand vertel wat Samuel aan hom gesê het nie, en ook niks oor sy salwing as koning gerep nie:
1Sa 10:14-16 En die oom van Saul het vir hom en sy dienaar gevra: Waar het julle heen gegaan? Daarop sê hy [Saul]: Om die esels te soek; en toe ons sien dat hulle daar nie was nie, het ons na Samuel gegaan. 15 En die oom van Saul sê: Vertel my tog wat Samuel julle meegedeel het. 16 Toe sê Saul vir sy oom: Hy het ons verseker meegedeel dat die esels gevind is. Maar die saak van die koningskap, waar Samuel van gespreek het, het hy hom nie vertel nie.
Saul was agterna in 'n publieke proses en seremonie as koning gesalf:
1Sa 10:17-24 En Samuel het die volk na die HERE in Mispa byeengeroep 18 en aan die kinders van Israel gesê: So spreek die HERE, die God van Israel: Ek het Israel uit Egipte laat optrek en julle gered uit die hand van die Egiptenaars en uit die hand van al die koninkryke wat julle verdruk het. 19 Maar julle verwerp vandag julle God wat julle uit al jul onheile en node verlos het, en sê: Nee, maar jy moet 'n koning oor ons aanstel. Stel julle dan nou op voor die aangesig van die HERE volgens julle stamme en volgens julle geslagte. 20 Toe Samuel dan al die stamme van Israel laat nader kom het, is die stam van Benjamin aangewys; 21 en toe hy die stam van Benjamin volgens sy geslagte laat nader kom het, is die geslag van Matri aangewys; verder is Saul, die seun van Kis, aangewys. En hulle het hom gesoek, maar hy was nie te vinde nie. 22 En hulle het die HERE verder geraadpleeg: Het nog iemand hierheen gekom? En die HERE sê: Kyk, hy het tussen die pakgoed weggekruip. 23 Daarop het hulle geloop en hom daarvandaan gebring; en toe hy tussen die mense gaan staan, was hy van sy skouers af boontoe hoër as die hele volk. 24 En Samuel sê aan die hele volk: Sien julle hom wat die HERE uitgekies het? Want daar is nie een onder die hele volk soos hy nie. Toe juig die hele volk en sê: Mag die koning lewe!
Maar die volk sal eers agterna uitvind dat hierdie koning nie God se standaarde kon handhaaf nie. Net ons vind ons ook eers later uit, wanneer God ons oë oopmaak, dat die vlees nooit God se standaarde kan handhaaf nie – God het dit doelbewus so geskep.
Ons vind eers later uit dat vlees wel 'n tydelike plek inneem in God se EEN plan, en dat Hy ALLES nuut gaan maak in Christus, die "laaste Adam". Dan eers sien ons alles en almal in 'n totale ander lig!!!